open-index/open-wikipedia-markdown huggingface dataset:
Hudsoni Instituut

**Hudsoni Instituut** (inglise keeles *Hudson Institute*) on Ameerika Ühendriikide konservatiivne mõttekoda, mis asub Washingtonis. Selle asutas 1961. aastal Croton-on-Hudsonis New Yorgi osariigis Herman Kahn koos oma kolleegidega RAND Corporationist.

Kahn oli futurist, füüsik ja militaarkonsultant, kes arutles tihti tuumasõjastsenaariumite üle. Algul oligi instituudi põhivaldkond sõjandus, kuid hiljem hakati käsitlema ka majandust, tervishoidu, haridust ja hasartmänge. Kahn suri 1983. aastal ning aasta pärast seda kolis Hudsoni Instituut Indianapolise linna Indiana osariigis. 1990. aastatel aitas instituut üles ehitada Wisconsini osariigi tuntud tööprogrammi. 2004. aastal koliti tegevus Washingtoni. Hudsoni Instituuti tuntakse valitsuskoostöö poolest peamiselt sõjandus- ja põllumajandusvaldkondades.

## Vaata ka
* Discovery Instituut

## Viited

## Kirjandus
* Blum, Ruthie. "Who's Right?" *[[The Jerusalem Post]]*, February 17, 2005: 13. (Free summary from fee-based archive.)
* Hadar, Leon T. "Special Report: The 'Neocons': From the Cold War to the 'Global Intifada'&nbsp;". *[[The Washington Report on Middle East Affairs]]* 9.11 (Apr. 1991): 27. (Archived.)
* Hutchinson, Bill, with Michael McAuliff. "Cheney Eyed Israeli Strike on Iranian Nuclear Reactor – Mag". *[[The New York Daily News]]*, September 24, 2007, Nation/World: 7. (Archived.)
* Kirkpatrick, David D. "Lack of Resolution in Iraq Finds Conservatives Divided". *[[The New York Times]]*, April 19, 2004: A21.
* Lynch, Frederic R. "Workforce Diversity: PC's Final Frontier? – Political Correctness – Demystifying Multiculturalism". *[[National Review]]*, February 21, 1994: 32.  (Accessed via *[[findarticles.com]]*.)
* White, Andrew. "New York in the 1960s". *[[The American Prospect]]*, October 22, 2001: 40. [Book rev. of *The Ungovernable City: John Lindsay and His Struggle to Save New York*, by Vincent J. Cannato (New York: Basic Books, 2001).]

## Välislingid
*
Tortefontaine

**Tortefontaine** on vald Põhja-Prantsusmaal Pas-de-Calais' departemangus.

Tortefontaine asub Hesdinist edelas, tee D136 ääres, kust voolab läbi Authie väike lisajõgi Varnette. Valda kuuluvad Le Molineli, Le Bout de Bas' ja Saint-Josse-au-Bois' külakesed.

Valla territoorium asub Artois-Picardie nõos.

Valda läbib Authie jõgi, mille läte asub Somme'i departemangus Coigneux' vallas ning mis voolab Bercki ja Fort-Mahon-Plage'i valdade vahelt La Manche'i.

## Etümoloogia

Nimi tuleb sõnadest *tortus* (kõver) ja *fontana* (purskkaev). Nime selgitavad valda läbiva Authie jõe käänakud, mille läte on Somme'i departemangus Coigneux' vallas kohas nimega *Fontaine du Rossignol* ning mis suubub La Manche'i.

Paikkonna nimi on tõendatud kujudel *Torta fontena* (11. sajandi lõpp); *Tortus fons* (1125); *Torta fontana* (1137); *Tortefontaine* (1181); *Tortefontene* (1288); *Tertefontaine* (1384); *Tortifontaines* (1484); *Torfontaines* (1638); *Torte-Fontaines* (1720); *Tortfontaine* (1790).

## Huviväärsusi

* Dommartini kloostri varemed. Ehitatud esmalt 1161. aastal, varemed leitavad põllumaalt.
* 17./18. sajandi hooned ja veel varemeid samast ajast.


L'école, la mairie et l'église de Tortefontaine.png|Kool, vallamaja ja kirik
62824-Tortefontaine-Sols.png


## Maastik

Vald on osa "Val d'Authie maastiku" lääneosast, nagu see on määratletud Nord-Pas-de-Calais' piirkonna maastike atlases, mille on koostanud piirkondlik keskkonna-, planeerimis- ja elamumajandusdirektoraat (DREAL).

See 83 valda hõlmav maastik on piiratud lõunas, Somme'i departemangus, Authie ja Ponthieu maastikuga, olenevalt Picardie maastike atlasest, ning põhjas ja idas Montreuillois' ja Ternois' maastikega ning kambriumi ja arteesia platoode maastikega. Praegu Pas-de-Calais' ja Somme'i vahel asuva Authie oru piiriäärne iseloom pärineb keskajast, mil see eraldas Prantsusmaa kuningriiki Hispaania kuningriigi valdustest põhjas.

Selle põhjanõlv on järsk, samas kui lõunanõlv on laugem. Läänes avaneb jõgi Picardie estuaarile omasesse Authie lahte ja suubub La Manche'i. Authie laht on oma suure estuaari ja madaliku maastikega kontrastiks ülesvoolu asuvate rohelisemate maastikega.

Authie, sügav sisselõige arteesia platoosse, on loonud silmatorkavad ökomaastiku üksused lubjakiviplatooga, mille kõrgus varieerub 100–163 m ja mis ulatub mõlemale poole jõge. Platoo kõrgus langeb Doullensi piirkonnast idas (kõrgeim punkt 163 m) Picardie madalikule läänes (alla 40 m). Authie oru põhi on seevastu kaetud loopealse ja turbaga. Authie on rannikujõgi, mis on klassifitseeritud esmaklassiliseks vooluveekoguks, kus domineeriva kalapopulatsiooni moodustavad lõhelised. Authie oru maastike pinnakatte moodustab 70% ulatuses haritav maa.

## Viited
Tramecourt

**Tramecourt** on vald Põhja-Prantsusmaal Pas-de-Calais' departemangus.

Tramecourt asub 22 km Montreuil-sur-Merist idas tee D71 ääres ning teisel pool Azincourti lahinguvälja Azincourt'i külast ja kindlusest, mille järgi lahing nime sai.

## Huviväärsusi

* St. Léonard'i kirik, pärineb 16. sajandist
* 18. sajandi loss

Pärnadega ääristatud sissesõiduteele ja selle põikteedele eelneb mälestussammas. Loss on tuntud oma fassaadide, katuste ja sisehoovi poolest. Tähelepanu väärivad veel vana lossi ja taluhoonete jäänused, tuvimaja, taluõuel asuv hobuküna, müüriga piiratud juurviljaaed, põline taluvanker ja metsapark.


Tramecourt église2.jpg|Kirik
62828-Tramecourt-Sols.png


## Viited
Vacqueriette-Erquières

**Vacqueriette-Erquières** on vald Põhja-Prantsusmaal Pas-de-Calais' departemangus.

Vacqueriette-Erquières asub 27 km Montreuil-sur-Merist kagus tee D122 ääres, 6 km  Hesdinist lõunas.

## Huviväärsusi

* Notre-Dame'i kirik ja St. Firmin'i kirik (Erquières'is), mõlemad pärinevad 19. sajandist


Vacqueriette-Erquières - Entrée d'Erquières.JPG|Tee Vacqueriette-Erquières'i
62834-Vacqueriette-Erquières-Sols.png


## Viited
Audie Murphy

**Audie Leon Murphy** (20. juuni 1925 – 28. mai 1971) oli Ameerika Ühendriikide sõjaväelane, näitleja ja laulukirjutaja. Ta oli teises maailmasõjas enim autasusid teeninud Ameerika Ühendriikide sõdur ning on ilmselt ühtlasi riigi ajaloo enim autasustatud sõjaväelane. Ta pälvis kõik võimalikud Ameerika Ühendriikide maaväe vaprusmedalid ning kangelaslikkuse eest ordeneid Prantsusmaalt ja Belgiast. Ta teenis 19-aastaselt Medal of Honori, kui hoidis esmalt tund aega üksinda tagasi tervet kompaniid Saksa sõdureid ning juhtis seejärel moonata ja vigastatuna edukat vasturünnakut (jaanuaris 1945 Colmari taskus Prantsusmaal).

Murphy sündis suures loonusrentnike peres Hunti maakonnas Texase osariigis. Tema isa jättis pere maha ning ema suri, kui ta oli teismeline. Ta tuli koolist ära viiendas klassis, et lihttöödega perele elatist teenida. Ta oli täpne jahimees.

Pärast rünnakut Pearl Harborile aastal 1941 võltsis ta vanema õe abil oma dokumendid, et noorest east hoolimata liituda sõjaväega. Alguses lükkasid nii armee, merejalavägi kui merevägi tema avalduse alakaalulisuse tõttu tagasi, kuid lõpuks õnnestus tal siiski jalaväega liituda. Esimese lahingukogemuse sai ta 1943. aastal Liitlaste sissetungis Sitsiiliasse. Aastal 1944 osales ta Anzio lahingus, Rooma vabastamises ja sissetungis Lõuna-Prantsusmaale. Murphy võitles Montélimaris ning juhtis oktoobris oma üksuse edukat rünnakut Cleurie lähistel Prantsusmaa kirdeosas. Kuigi ta haigestus ning sai korduvalt sõja ajal vigastada, oli ta üks teise maailmasõja auhinnatumaid võitlejaid. Tema nimel on 241 vaenlase sõduri surmamine.

Pärast sõda algas Murphy 21 aasta pikkune karjäär näitlejana. Aastal 1955 mängis ta iseennast autobiograafilises filmis "Põrgu ja tagasi" (ingliskeelne originaalpealkiri "To Hell and Back"), mis põhines 1949. aastal ilmunud samanimelisel romaanil. Enamik tema rollidest oli vesternites. Ta kirjutas ka laule, mis pälvisid mõõduka tuntuse. Ta pidas California ja Arizona osariigis veerandmiili hobuseid ning tegeles võiduajamistega.

Murphy põdes tänapäevases mõistes posttraumaatilist stressihäiret (mida toona tunti nn lahinguväsimuse all) ning hoidis padja all laetud püstolit. Ta otsis leevendust sõltuvusttekitavatest unerohtudest. Oma viimastel eluaastatel oli tal rahalisi probleeme, kuid ta keeldus pakkumistest esineda alkoholi- ja sigaretireklaamides, kuna ei soovinud halba eeskuju näidata. Ta hukkus 1971. aastal Virginia osariigis toimunud lennuõnnetuses enne 46-aastaseks saamist. Ta on maetud Arlingtoni riiklikule kalmistule.

## Viited
Tommy Mottola

:*Mitte segi ajada [[Tony Mottola]]ga.*

**Thomas Daniel Mottola** (sündinud 14. juulil 1948 New Yorgis) on Ameerika Ühendriikide ärijuht, plaaditegelane, tele-, teatri- ja filmiprodutsent, investor ning ettevõtja. Ta on Mottola Media Groupi esimees, Ntertain Studiosi kaasasutaja, Range Media Partnersi asutaja ja oli ligi 15 aastat Sony Music Groupi ja Columbia Recordsi juht. Ta on aastast 2000 abielus Mehhiko näitleja ja laulja Thalíaga.

## Viited
Õigus veele ja kanalisatsioonile

Õigus veele ja kanalisatsioonile on õigus saada piisavas koguses ohutut joogivett isiklikuks ja koduseks kasutamiseks ning kasutada sanitaarruume.

Õigus veele hõlmab veekasutust, mis on vajalik inimväärse elu tagamiseks: joomiseks, riiete pesemiseks, toidu valmistamiseks ning isiklikuks hügieeniks ja eluaseme puhastamiseks.

Riigil on siin kolme liiki kohustusi.

1. Kohustus austada tähendab, et riik ei tohi seda õigust rikkuda ega sellesse sekkuda. Seega on keelatud järgmine käitumine:

* veele juurdepääsu keelamine või takistamine;
* vee reostamine või muul viisil selle kvaliteedi halvendamine;
* diskrimineerivate tavade kohaldamine vee jaotamisel.

2. Kohustus kaitsta tähendab, et riik peab takistama teistel õigust rikkumast. See hõlmab järgmist:

* asjakohaste õigusaktide vastuvõtmine;
* kolmandate isikute takistamine, kui nad üritavad keelata veele võrdset juurdepääsu;
* veereostuse vältimine.

3. Kohustus täita tähendab, et riik peab võtma meetmeid, et tagada selle õiguse realiseerimine. See hõlmab järgmist:

* riikliku veepoliitika vastuvõtmine;
* vee hügieenilise kasutamisega seotud teadmiste pakkumine;
* vee madala hinna tagamine (nii palju kui võimalik).

Õigus tuleneb  inimõiguste ülddeklaratsiooni artikli 25 lõikest 1, vesi on elatustaseme lahutamatu osa.

Vesi on oluline ka lihtsalt ellujäämiseks.
Vieil-Hesdin

**Vieil-Hesdin** on vald Põhja-Prantsusmaal Pas-de-Calais' departemangus.

Vieil-Hesdin asub 6 km Hesdinist kagus, Canche'i jõe kallastel, tee D 340 ääres.

## Ajalugu

Kunagi lihtsalt Hesdinina tuntud väike küla oli keskajal suur ja jõukas linn. Selle asukoht Artois' krahvkonna südames, mis kunagi kuulus Hispaania Madalmaadele, viis selle allakäiguni. Alates 1471. aastast kuni hävitamiseni 1553. aastal kannatas see Prantsusmaa kuningate, Saksa-Rooma riigi, Inglismaa Henry VIII ja mitme Prantsuse aadliku vahelise võitluse tagajärjel palju piiramisi ja rüüstamisi.

Hesdini lõpp, nagu seda tol ajal teati, tuli Karl V käe läbi. Tema 60 000-meheline armee oli 1553. aasta aprillis juba laastanud Metzi ja hävitanud Thérouanne'i ning ta käskis linna ja lossi täielikult hävitada. Kuu aega hiljem olid lõhkujad oma töö lõpetanud. Ainult klooster ja kabel olid alles. Mõni kuu hiljem kasutati lammutusmaterjali uue linna rajamiseks 6 km allavoolu, tolleaegses Maisnili külas. See uus linn sai nimeks Hesdin-fert, seejärel Hesdin-fort, millest sai lõpuks Hesdin. Varemes linna tunti mõnda aega kui Hesdin-le-Châtel, siis lõpuks kui Vieil-Hesdin (Vana-Hesdin).

## Huviväärsusi

* Estruvali loss, 18.-19. sajand
* Endine mustade nunnade klooster, nüüd loss. Fassaad, katus ja ristikäigud on kaitstud 1981. aasta 9. juuli määrusega. 1993. aasta 28. aprilli määrusega on kaitstud ka aiamüürid ja hooned (sh kaks tuvimaja).


Vieil-Hesdin église.jpg|Kirik
62850-Vieil-Hesdin-Sols.png


## Viited
Wail

**Wail** on vald Põhja-Prantsusmaal Pas-de-Calais' departemangus.

Wail asub 33 km Montreuil-sur-Merist kagus, teede D98 ja D340 ristumiskoha ümbruses, 6 km Hesdinist idas.

## Huviväärsusi

* Püha Martini kirik, pärineb 18. sajandist.


Wail église2.jpg|Kirik
62868-Wail-Sols.png


## Viited
Wambercourt

**Wambercourt** on vald Põhja-Prantsusmaal Pas-de-Calais' departemangus.

Wambercourt asub piki Planquette'i (Canche'i lisajõgi) orgu, Ülem-Artois's.


Wambercourt église.JPG|Kirik
62871-Wambercourt-Sols.png


## Viited
Wamin

**Wamin** on vald Põhja-Prantsusmaal Pas-de-Calais' departemangus.

Wamin asub 5 km Hesdinist põhjas ja 24 km Montreuil-sur-Merist idas.

## Vaatamisväärsusi

Jumalaema Taevaminemise kirik, ehitatud 1664. aastal tellistest ja kividest tüüpilises piirkondlikus stiilis. Esimesed Wamini isandad on maetud koori alla.

Lossi ehitas 17. sajandil François de Fléchin, kes oli abielu kaudu pärinud Créquy perekonna tiitlid ja ülendati 1693. aastal markiiks. Fléchini markii tütred müüsid selle 1811. aastal Lefebvre de Gouy de Milly perele.


Wamin.JPG|Wamini loss
62872-Wamin-Sols.png


## Viited
Willeman

**Willeman** on vald Põhja-Prantsusmaal Pas-de-Calais' departemangus. Sellel külal on Prantsusmaa lõunapoolseim hollandi nimi, mis pärineb selle algsetest germaani juurtest.

Metsaga ümbritsetud Willeman asub 34 km Montreuil-sur-Merist kagus teede D110 ja D98 ristumiskoha ümbruses ning 8 km Hesdinist kagus, *7 vallées* maapiirkonna südames. Väike Riviérette'i oja, Canche'i lisajõgi, voolab läbi küla.

## Huviväärsusi

* St. Sulpice'i kirik, pärineb 15. sajandist
* Loss, mille fassaad ja katus, koos tuvimajaga, on kantud ajaloomälestiste loendisse
* 17. sajandi härrastemaja *Manoir de Vallières*


Willeman fossé du château 1.jpg|Osa lossi ümbritsevast vallikraavist
62890-Willeman-Sols.png


## Viited
Airon-Saint-Vaast

**Airon-Saint-Vaast** on vald Põhja-Prantsusmaal Pas-de-Calais' departemangus.

Airon-Saint-Vaast asub u. 30 km Boulogne-sur-Merist lõunas, tee D143E1 ääres.

## Vaatamisväärsusi

* Kirik, ehitatud 1877. aastal uusgooti stiilis.
* Bavemonti kabel, ehitatud 1809. aastal. Väidetavalt olla Püha Judoc taastanud väikesele tüdrukule nägemise, kui ta 665. aastal palverännakult Rooma naasis. Selle mälestuseks toimub Nelipühade palverännak.
* Loss ja selle park.


Airon-Saint-Vaast église.jpg|Kirik
62016-Airon-Saint-Vaast-Sols.png


## Viited
Attin

**Attin** on vald Põhja-Prantsusmaal Pas-de-Calais' departemangus.

Attin asub 3 km Montreuil-sur-Merist põhja pool, tee N39 ääres.


Ferme de l'Abbiette 2.jpg|Abbiette'i talu
62044-Attin-Sols.png


## Viited
Beaumerie-Saint-Martin

**Beaumerie-Saint-Martin** on vald Põhja-Prantsusmaal Pas-de-Calais' departemangus.

Beaumerie-Saint-Martin asub u. 3 km Montreuil-sur-Merist kagus, tee D349 ääres.


Beaumerie-Saint-Martin - Eglise - 2.JPG|Kirik
62094-Beaumerie-Saint-Martin-Sols.png


## Viited
Smederevo Püha Georgi kirik

**Smederevo Püha Suurmärter Georgi kirik** (serbia keeles *Црква Светог великомученика Георгија*) on serbia õigeusu kirik Smederevos Serbias. Kirik kuulub Braničevo piiskopkonda ja on Smederevo linnakirik. Varases Serbia-Bütsantsi stiilis ehitis on valminud ajavahemikus 1850–1854.

## Ajaloost
Kirik ehitati 1850–1854 aastal serbia vürsti Miloš Obrenovići tellimusel historitsistlikus Serbia-Bütsantsi stiilis (kuuludes seega stiili esimesse ehitusperioodi) 15. sajandi Manasija kloostrikiriku eeskujul ja pühitseti 1854. aastal püha Andrease päeval. Ehitis oli Serbia Õigeusu Kiriku üks esimesi suuremaid ehitisi pärast Serbia teist ülestõusu Osmanite riigi vastu ja teerajaja uuele Serbia ajaloolisest arhitektuuripärandist lähtuvale, rahvuslikkusele pretendeerivale ehitusstiilile. Arhitekt oli Jan Nevol, ehitusmeister Andrej Damjanov Velesist.

## Arhitektuur
Kirik asub Smederevo keskosas linnaväljakul raekoja ja kohtuhoone lähedal. See on üks Serbia suuremaid 19. sajandi kirikuid. Ehitist iseloomustab Kreeka risti kujulise põhiplaaniga viiekuplilise trikonh-kiriku ja barokse lääneviilu ja kellatorniga kolmelöövilise basiilika kombinatsioon. Kiriku välisilme rikkalikus raiddekooris on lähtumist Serbia keskaegsest kunstist, aga ka barokist ja islami mõjudest. Kirik on 31,80 m pikk ja 17,10 m lai, torni kõrgus on 50,65 meetrit.

## Sisustus

Kiriku ikonostaasi ikoonid ja seinafreskod maalis 1935. aastal vene kunstnik Andrei Bizenko Kiievist, tuues Serbia kirikukunsti Venemaa akademistliku traditsiooni. Ikonostaasi ikoonide raamid ja fassaadil asuva Püha Georgi ikooni raamistuse valmistas valgest marmorist Belgradi skulptor Evengij Lavćević.

## Viited

## Välislingid
* The Church of St. George. - SmederevoWelcome
Santiago Ascacíbar

**Santiago Lionel Ascacíbar** (sündinud 25. veebruaril 1997 La Platas) on Argentina jalgpallur, kes mängib kaitsva poolkaitsjana Argentina kõrgliigaklubis Estudiantes de La Plata.

Ta alustas Estudiantes de La Platas ka klubikarjääri. Estudiantese noorteakadeemiaga liitus ta 2006. aastal. Estudiantese põhimeeskonnas debüteeris ta Argentina kõrgliigas 8. veebruaril 2016 mängus Lanúse vastu.

2017. aasta augustis sõlmis ta viieaastase lepingu Saksamaa kõrgliigaklubiga VfB Stuttgart. 2019. aastal langes ta Stuttgardiga Saksamaa kõrgliigast välja. 2020. aasta jaanuaris sõlmis ta pikaajalise lepingu Saksamaa kõrgliigaklubiga Hertha. Hooaja 2022/23 esimeses pooles oli ta Herthast laenul Itaalia kõrgliigaklubis Cremonese. 2023. aasta jaanuaris naasis ta laenulepingu alusel Estudiantesi, kellega sõlmis sama aasta mais püsiva lepingu.

2016. aasta suveolümpiamängude jalgpalliturniiril osales Ascacíbar Argentina võistkonna koosseisus. Argentina jalgpallikoondises tegi ta debüüdi 7. septembril 2018 sõprusmängus Guatemala vastu.

## Saavutused
;Estudiantes
*Copa Argentina: 2023
*Copa de la Liga Profesional: 2024

## Viited
Kaido Padar

**Kaido Padar** (sündinud 14. juulil 1971) on eesti ärijuht ja endine riigiametnik, alates 3. augustist 2022 Tallinna Linnatranspordi AS juhatuse esimees. Jaanuarist 2021 juulini 2022 oli ta Transpordiameti peadirektor.

## Haridus
Kaido Padar õppis aastatel 1978–1989 Hugo Treffneri Gümnaasiumis. Aastatel 1989–1993 ja 2010–2011 omandas ta hariduse Tartu Ülikoolis ning aastatel 2004–2005 õppis ta Tallinna Tehnikaülikoolis.

## Töökäik
Kaido Padar on töötanud nii era- kui ka avalikus sektoris. Tema karjäär hõlmab järgmisi ametikohti:
* 
* 1993 – õpetaja, Hugo Treffneri Gümnaasium
* 1993–1995 – tegevdirektor, AS ETI
* 1995–1998 – müügijuht, AS I.P.O. Ilutulestikud
* 1998–1999 – müügijuht, AS Rocca al Mare Suurhall
* 1999–2021 – avalike suhete direktor, Tallinna Linnakantselei (linnapeade Jüri Mõisa ja Tõnis Paltsi ajal)
* 2001–2002 – turundusjuht, AS GMP
* 2002–2005 – avalike suhete ja turundusteenistuse juht, Rahvusooper Estonia
* 2005–2007 – Tallinna linnapea Jüri Ratase avalike suhete nõunik
* 2007 – Riigikogu Kantselei aseesimehe nõunik
* 2007–2009 – kommunikatsiooni- ja turundusjuht, AS Eesti Post
* 2009–2015 – administratiivdivisjoni juht ja juhtkonna liige, AS Eesti Post
* 2014–2015 – postiteenuste divisjoni juht ja juhtkonna liige, AS Eesti Post
* 2015–2017 – juhatuse esimees, AS TS Laevad
* 2017–2020 – juhatuse esimees, Eesti Talleks AS
* 2021–2022 – peadirektor, Transpordiamet
* Alates 2022 – juhatuse esimees, Tallinna Linnatranspordi AS
Täiendav info:
Kaido Padar on Solis Biodyne OÜ nõukogu liige ja Riigi Kinnisvara AS  nõukogu esimees.

Olnud 3 aastat riigi osalusega äriühingute nõukogu liikmete nimetamise komisjoni juht

## Isiklikku
Kaido Padar on abielus, peres on kaks poega ja kaks tütart. 
Tema huvialadeks on kõndimine, matkamine, lugemine ja aiandus.

Ei kuulu ühtegi erakonda ega ühendusse.
Minuskelkiri

**Minuskelkiri** on kiri, mis kasutab nii suurtähti (majuskleid) kui ka väiketähti ehk minuskleid.

Erinevalt suurtähtkirjast, mis kirjutatakse kahe joone süsteemis, vajab minuskelkiri nelja joone süsteemi. Kahe seesmise joone vahele jääb tähekeha (x-kõrgus), ülemise jooneni ulatuvad tähtede üla- ning alumise jooneni alapikendid.

Minuskelkirjad on majuskelkirjadest ajalooliselt nooremad. Vanim neist on 3. sajandi rooma minuskelkursiiv. 6. sajandil ilmuvad selgete üla- ja alapikenditega pooluntsiaalkirjad (6. sajandil rooma pooluntsiaal, 7.–9. sajandil iiri pooluntsiaal, 8.–10. sajandil anglosaksi pooluntsiaal) ja varakeskaja regionaalsed minuskelkirjad läänegooti kiri, merovingide kiri, benevendi kiri ning alemanni kiri. Üle Euroopa levib karolingide minuskel. Samuti on minuskelkirjad kõik gooti kirjad, bastardkirjad, renessanssantiikva ja humanistikursiiv kuni kurrentkirjade, peensulekalligraafia ja tänapäeval kasutatavate mitmesuguste dekoratiivkirjadeni.

## Viited
Latgales iela

**Latgales iela** on tänav  Riias Daugava paremal kaldal. Latgales iela algab Lāčplēša ielalt ja lookleb läbi linna kagupoolsete linnaosade kuni Riia linna piirini, millest edasi jätkub Riia-Daugavpilsi maanteena A6.

1810. aastast hakati Lielā Riepnieku iela (saksa *Grosse Reeperstrasse*) tagant alguse saanud eeslinna tänavat, kus elasid valdavalt uusvenelastest sisserändajad, nimetama Lielā Jaunkrievu ielaks ('Suur Uus-Vene tänav', saksa keeles *Grosse Neureussische Strasse*).

1827. aastal ulatus Lielā Jaunkrievu iela teeristini, kus Lielā Jaunkrievu ielast hargnes vasakule Lubāna maantee ja paremale Moskva maantee. Vene keisri Aleksander I ajal ehitati sinna uus Jaani värav, mida hakati keisri abikaasa auks kutsuma ka Elisabethi (Jelizaveta) väravaks (saksa keeles *Elisabethpforte*).

1859. aastal nimetati see Moskva eeslinna tänav ümber **Maskavas iela**ks ('Moskva tänav', saksa keeles *Moskauer Strasse*).

1938. aastal nimetati Maskavas iela ümber Latgales ielaks. Pärast Läti okupeerimist 1940. aastal taastati Maskavas iela nimi.

21. veebruaril 2024 võttis Riia linnavolikogu vastu otsuse Maskavas iela jagamise ja nime muutmise kohta – lõik 13. janvāra ielast Salu sillani (Lāčplēša ielani) nimetati Lastādijas iela, ülejäänud tänav sai nimeks Latgales iela.

## Viited
Jossif Stalini muuseum

**Jossif Stalini muuseum** on Jossif Stalinile pühendatud muuseum Stalini sünnilinnas Goris.

Muuseumi peahoone – stalinistlikus stiilis palee – ehitust alustati 1951. aastal. Stalini muuseum avati 1957. aastal.

Muuseum suleti 1989 ning avati taas paari aasta pärast.

Pärast 2008. aasta Gruusia sõda teatas Gruusia kultuuriminister Nikolos Vatšeišvili, et Stalini muuseum muudetakse peagi Venemaa agressiooni muuseumiks. Muuseumi sissepääsu kohal rippus mitu aastat plakat, mis teatas, et muuseum võltsib ajalugu ja üritab seadustada üht ajaloo verisemat türanni. 2012. aasta detsembris hääletas Gori linnavalitsus aga püsinäituse ümberkujundamise vastu.


Stalins carriage.jpg|Stalini soomustatud rongivagun


## Viited
Derecske kreis

**Derecske kreis** (ungari keeles *Derecskei járás*) on 2. järgu haldusüksus (kreis) Ungaris Hajdú-Bihari komitaadi idaosas. Kreisi halduskeskus on Derecske linn.

Derecske kreis piirneb idas Rumeeniaga.

Kreisis on 13 omavalitsust, sealhulgas kaks linna: Derecske ja Létavértes.

## Viited
Hajdúböszörményi kreis

**Hajdúböszörményi kreis** (ungari keeles *Hajdúböszörményi járás*) on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúböszörményi linn.

Kreisis on kaks omavalitsust, Hajdúböszörményi ja Hajdúdorogi linnad.

## Viited
Hajdúhadházi kreis

**Hajdúhadházi kreis** (ungari keeles *Hajdúhadházi járás*) on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúhadházi linn.

Kreisis on kolm omavalitsust, sealhulgas Hajdúhadházi ja Téglási linnad.

## Viited
Hajdúnánási kreis

**Hajdúnánási kreis** (ungari keeles *Hajdúnánási járás*) on 2. järgu haldusüksus (kreis) Ungaris Hajdú-Bihari komitaadi põhjaosas. Kreisi halduskeskus on Hajdúnánási linn.

Kreisis on 6 omavalitsust, sealhulgas Hajdúnánási ja Polgári linnad.

## Viited
Hajdúszoboszló kreis

**Hajdúszoboszló kreis** (ungari keeles *Hajdúszoboszlói járás*) on 2. järgu haldusüksus (kreis) Ungaris Hajdú-Bihari komitaadi keskosas. Kreisi halduskeskus on Hajdúszoboszló linn.

Kreisis on 5 omavalitsust, sealhulgas kaks linna: Hajdúszoboszló ja Nádudvar.

## Viited
Plaek Pibulsonggram

**Plaek Pibulsonggram** (Tai keel: แปลก พิบูลสงคราม; 14. juuli 1897 – 11. juuni 1964 Sagamihara) oli Tai sõjaväelane ja poliitik, kes töötas Tai peaministrina aastatel 1938–1944 ja 1948–1957.
Nyíradonyi kreis

**Nyíradonyi kreis** (ungari keeles *Nyíradonyi járás*) on 2. järgu haldusüksus (kreis) Ungaris Hajdú-Bihari komitaadi kirdeosas. Kreisi halduskeskus on Nyíradonyi linn.

Nyíradonyi kreis piirneb idas Rumeeniaga.

Kreisis on 9 omavalitsust, sealhulgas kaks linna: Nyíradony ja Vámospércs.

## Viited
Püspökladányi kreis

**Püspökladányi kreis** (ungari keeles *Püspökladányi járás*) on 2. järgu haldusüksus (kreis) Ungaris Hajdú-Bihari komitaadi edelaosas. Kreisi halduskeskus on Püspökladányi linn.

Kreisis on 12 omavalitsust, sealhulgas kaks linna: Püspökladány ja Kaba.

## Viited
Bélapátfalva kreis

**Bélapátfalva kreis** (ungari keeles *Bélapátfalvai járás*) on 2. järgu haldusüksus (kreis) Ungaris Hevesi komitaadi edelaosas. Kreisi halduskeskus on Bélapátfalva linn.

Kreisis on 8 omavalitsust.

## Viited
Silver and Cold

**"Silver and Cold"** on ansambli AFI singel, mis ilmus 2003. aasta novembris. See oli kolmas singel, mis avaldati albumilt "Sing the Sorrow".

## Lood
#"Silver and Cold" (Radio Edit) – 3:42
#"Silver and Cold" (Album Version) – 4:11
Egeri kreis

**Egeri kreis** (ungari keeles *Egri járás*) on 2. järgu haldusüksus (kreis) Ungaris Hevesi komitaadi idaosas. Kreisi halduskeskus on Egeri linn.

Kreisis on 22 omavalitsust, sealhulgas komitaadi õigustega linn Eger ja Verpeléti linn.

## Viited
Mingma Gyalje Sherpa

**Mingma Gyalje Sherpa**, ka **Mingma G** (sündinud 14. aprillil 1986 Gaurishankaris Bāgmatī provintsis) on Nepali šerpa alpinist ja mägigiid. 

Mingma G on alpinismiga tegelenud alates 2006. aastast. Töötas kõrgkandjana. Hiljem täitis mägigiidi kvalifikatsiooni nõuded ja asutas oma ettevõtte Imagine Nepal, mis tegeleb kommertsekspeditsioonide korraldamisega kõrgmägedes.

Jaanuaris 2021 oli ta üks Nepali talvise ekspeditsiooni juhte K2 (8611 m) tippu. 16. jaanuaril tõusid esimestena maailmas talvisel hooajal K2 tippu 10 Nepali mägironijat (teiste seas Mingma Gyabu Sherpa, Nirmal Purja ja Mingma G).

27. septembril 2021 viis Mingma G Imagine Nepali meeskonna Manaslu (8163 m) päristippu, pärast mida The Himalayan Database'i esindaja tunnistas, et tegemist oli esimese tegeliku tipputõusuga pärast 2012. aastat. See tähendas, et kõik teised tipputõusud vahemikus 2012–2021 olid tegelikult tehtud vaid eeltippu.

Veebisaidi *8000ers* andmeil on 2023. aasta novembri seisuga Mingma G tõusnud 13 kaheksatuhandelise tippu.

## Viited

## Välislingid
*Foto ja intervjuu 20. jaanuaril 2021
*Angela Benavides. "Interview with Mingma G About Manaslu: “No Excuses in Future”". explorersweb.com, 14. oktoober 2021 
*Angela Benavides. "Top 10 Expeditions of 2021: #2: The First Winter Ascent of K2". explorersweb.com, 30. detsember 2021
Hatvani kreis

**Hatvani kreis** (ungari keeles *Hatvani járás*) on 2. järgu haldusüksus (kreis) Ungaris Hevesi komitaadi lääneosas. Kreisi halduskeskus on Hatvani linn.

Kreisis on 14 omavalitsust, sealhulgas kaks linna: Hatvan ja Lőrinci.

## Viited
Hevesi kreis

**Hevesi kreis** (ungari keeles *Hevesi járás*) on 2. järgu haldusüksus (kreis) Ungaris Hevesi komitaadi lõunaosas. Kreisi halduskeskus on Hevesi linn.

Kagus on Hevesi kreisi piiriks Tisza jõgi.

Kreisis on 17 omavalitsust, sealhulgas kaks linna: Heves ja Kisköre.

## Viited
Gyöngyösi kreis

**Gyöngyösi kreis** (ungari keeles *Gyöngyösi járás*) on 2. järgu haldusüksus (kreis) Ungaris Hevesi komitaadi keskosas. Kreisi halduskeskus on Gyöngyösi linn.

Kreisis on 24 omavalitsust, sealhulgas kaks linna: Gyöngyös ja Gyöngyöspata.

## Viited
Pétervására kreis

**Pétervására kreis** (ungari keeles *Pétervásárai járás*) on 2. järgu haldusüksus (kreis) Ungaris Hevesi komitaadi põhjaosas. Kreisi halduskeskus on Pétervására linn.

Kreisis on 20 omavalitsust.

## Viited
With Me

**"With Me"** on ansambli Sum 41 singel, mis ilmus 2008. aastal. See on kolmas singel albumilt "Underclass Hero".
Underclass Hero

**"Underclass Hero"**  on Kanada ansambli Sum 41 neljas stuudioalbum. See ilmus 2007. aasta juulis.

## Lood
#"Underclass Hero" – 3.14
#"Walking Disaster" – 4.46
#"Speak of the Devil" – 3.58
#"Dear Father" – 3.52
#"Count Your Last Blessings" – 3.03
#"Ma Poubelle" – 0.55
#"March of the Dogs" – 3.09
#"The Jester" – 2.48
#"With Me" – 4.51
#"Pull the Curtain" – 4.18
#"King of Contradiction" – 1.40
#"Best of Me" – 4.25
#"Confusion and Frustration in Modern Times" – 3.46
#"So Long Goodbye" – 3.05
#"Look at Me" – 4.03

## Koosseis
*Deryck Whibley – laul, kitarr
*Jason "Cone" McCaslin – bass
*Steve Jocz – trummid
Füzesabonyi kreis

**Füzesabonyi kreis** (ungari keeles *Füzesabonyi járás*) on 2. järgu haldusüksus (kreis) Ungaris Hevesi komitaadi idaosas. Kreisi halduskeskus on Füzesabony linn.

Kagus on Füzesabonyi kreisi piiriks Tisza jõgi.

Kreisis on 16 omavalitsust.

## Viited
Jászapáti kreis

**Jászapáti kreis** (ungari keeles *Jászapáti járás*) on 2. järgu haldusüksus (kreis) Ungaris Jász-Nagykun-Szolnoki komitaadi põhjaosas. Kreisi halduskeskus on Jászapáti linn.

Kreisis on 9 omavalitsust, sealhulgas kaks linna: Jászapáti ja Jászkisér.

## Viited
Jászberényi kreis

**Jászberényi kreis** (ungari keeles *Jászberényi járás*) on 2. järgu haldusüksus (kreis) Ungaris Jász-Nagykun-Szolnoki komitaadi loodeosas. Kreisi halduskeskus on Jászberény linn.

Kreisis on 9 omavalitsust, sealhulgas kolm linna: Jászberény, Jászárokszállás ja Jászfényszaru.

## Viited
Tears Don't Fall

**"Tears Don't Fall"** on ansambli Bullet for My Valentine singel, mis ilmus 2006. aasta juunis.

## Lood
**CD1**
#"Tears Don't Fall" – 4:40
#"Domination" (Pantera kaver) – 5:06

**CD2**
#"Tears Don't Fall" (live at Brixton Academy) – 6:12
#"4 Words (To Choke Upon)" (live at Brixton Academy) – 3:53
#"Suffocating Under Words of Sorrow (What Can I Do)" (live at Brixton Academy) – 4:01

**7" vinüül**
#"Tears Don't Fall" – 4:40
#"Welcome Home (Sanitarium)" (Metallica kaver) – 6:17

**Saksamaa EP**
#"Tears Don't Fall" – 4:40
#"Domination" (Pantera kaver) – 5:06
#"Welcome Home (Sanitarium)" (Metallica kaver) – 6:17
#"Suffocating Under Words of Sorrow (What Can I Do)" (live at Brixton Academy) – 4:02
#"4 Words (To Choke Upon)" (live at Brixton Academy) – 3:52
Moldvõlv

**Moldvõlv** (saksa keeles *Muldengewölbe*, inglise keeles *trough vault*) on ristkülikukujulist ruumi kattev kloostervõlviga sarnane pikuti väljavenitatud kujuga võlvitüüp, mille kaared kohtuvad horisontaalses löövijoones. Moldvõlv meenutab kelbastatud silindervõlvi, sest selle otsad on alati võlvipalgega suletud. Nimetus tuleb selle võlvlae sarnasusest kummuli pööratud molliga.

## Viited
Karl V palee

**Karl V palee** (Palacio de Carlos V) on renessansspalee Alhambras Granadas.

Saksa-Rooma keiser Karl V tellis lossi ehitamise 1527. aastal, kuid see ei saanud kunagi täiesti valmis ja ta ei elanud seal kunagi. Alates 1958. aastast on lossis asunud kunstimuuseum.

## Arhitektuur
Hoone on ruudukujulise põhiplaaniga küljepikkusega 63 meetrit. Selle sees on ümmargune sisehoov (*[[patio]]*), mille läbimõõt on 31 meetrit. Siseõue ümbritseb on kahekorruseline sammasgalerii konglomeraatkivist sammastega. Alumine sambarida koosneb 32 dooria sambast, ülemine samast arvust joonia sammastest.

Ka fassaad on kujundatud kahe vööndina: alumise korruse seina katavad padjakujulised rustikaplokid nagu Firenze Palazzo Strozzil (1489–1539), ülemist korrust aga liigendavad pilastrid, mille vahele jäävad aknad. Lääne- ja lõunafassaad on rikkalikult kaunistatud, ülejäänud kaks külge mitte ja neid varjavad teised Alhambra hooned.

Lossi lääne- ja lõunaküljel on hallist marmorist renessanssportaalid. Lääneportaali reljeefidel on näha Pedro Machuca kavandite järgi valminud lahingustseene. Palee kirdenurgas on kaheksanurkne kabel, kuigi sellele kavandatud kõrge kuppel ei valminud kunagi.

## Viited

## Välislingid
* CHARLES V PALACE. History & Culture. - Alhambra
* Charles V Palace. - alhambradegranada.org
Numb

**"Numb"** on ansambli Linkin Park singel, mis ilmus 2003. aasta septembris.

## Lood
**Part 1**
#"Numb" – 3:06
#"From the Inside" (Live) – 2:55
#"Numb" (Video)

**Part 2**
#"Numb" – 3:06
#"Easier to Run" (Live) – 3:22
#"Faint" (Video)
The River

**"The River"** on ansambli Good Charlotte singel, mis ilmus 2007. aastal.

## Lood
#"The River"
#"The River" (acoustic version)
#"You're Gone"
#"The River" (video)
Hemileccinum depilatum

***Hemileccinum depilatum*** on puravikulaadsete seltsi puravikuliste sugukonda kuuluv liik seeni.

Seen meenutab kollast kivipuravikku, ent on noorena mõlgitunanäiva kübaraga.

## Välislingid
* ''Hemileccinum depilatum'' andmebaasis eElurikkus.
Tensomeeter

Tehniline riist deformatsioonide mõõtmiseks (tensomeetrias). *Mehaaniline, optiline, elektriline tensomeeter.*
Bloomsbury Advances in Semiotics

**Bloomsbury Advances in Semiotics** on semiootika alane raamatusari, mida annab välja kirjastus Bloomsbury Publishing.

Sarja toimetaja on Paul Bouissac.
Köited ei ole numereeritud.

## Sarjas ilmunud köited
*Aroni, Gabriele 2022. *The Semiotics of Architecture in Video Games*.
*Berson, Josh 2015. *Computable Bodies: Instrumented Life and the Human Somatic Niche*.
*Bouissac, Paul 2015. *The Semiotics of Clowns and Clowning: Rituals of Transgression and the Theory of Laughter*.
*Brandt, Per Aage 2020. *Cognitive Semiotics: Signs, Mind, and Meaning*.
*Cambre, Maria-Carolina 2014. *The Semiotics of Che Guevara: Affective Gateways*.
*Cohn, Neil 2013. *The Visual Language of Comics: Introduction to the Structure and Cognition of Sequential Images*. 
*Danesi, Marcel 2016. *The Semiotics of Emoji: The Rise of Visual Language in the Age of the Internet*.
*Danesi, Marcel 2021. *Warning Signs: The Semiotics of Danger*.
*Danesi, Marcel 2024. *Semiotics with a Conscience: Decoding Dangerous Discourses*.
*Frawley, Ashley 2015. *Semiotics of Happiness: Rhetorical Beginnings of a Public Problem*. 
*Genosko, Gary 2016. *Critical Semiotics: Theory, from Information to Affect*.
*Iliopoulos, Antonis 2026. *Early Body Ornaments and the Origins of our Semiotic Mind*.
*Jappy, Tony 2013. *Introduction to Peircean Visual Semiotics*.
*Jappy, Tony 2017. *Peirce’s Twenty-Eight Classes of Signs and the Philosophy of Representation: Rhetoric, Interpretation and Hexadic Semiosis*.
*Jappy, Tony 2023. *Developing a Neo-Peircean Approach to Signs*. 
*Machin, David; Abousnnouga, Gill 2013. *The Language of War Monuments*.
*Manning, Paul 2012. *Semiotics of Drink and Drinking*.
*Martin, Chris William 2018. *The Social Semiotics of Tattoos: Skin and Self*.
*Meunier, Jean-Guy 2022. *Computational Semiotics*. London: Bloomsbury Academic.
*Moreno Barreneche, Sebastián 2023. *The Social Semiotics of Populism*. 
*Pelkey, Jamin 2017. *The Semiotics of X: Chiasmus, Cognition, and Extreme Body Memory*.
*Pietropaolo, Domenico 2016. *Semiotics and Pragmatics of Stage Improvisation*. 
*Pietropaolo, Domenico 2020. *Semiotics of the Christian Imagination: Signs of the Fall and Redemption*. 
*Pyy, Elina 2018. *The Semiotics of Caesar Augustus*.
*Rambelli, Fabio 2013. *A Buddhist Theory of Semiotics*.
*Sadowski, Piotr 2017. *The Semiotics of Light and Shadows: Modern Visual Arts and Weimar Cinema*.
*Sadowski, Piotr 2022. *Systemic Semiotics: A Deductive Study of Communication and Meaning*. 
*Sover, Arie (ed.) 2018. *The Languages of Humor: Verbal, Visual, and Physical Humor*.
*Way, Lyndon C. S.; McKerrell, Simon (eds.) 2017. *Music as Multimodal Discourse: Semiotics, Power and Protest*.
*Yelle, Robert 2012. *Semiotics of Religion: Signs of the Sacred in History*.

## Vaata ka
*Approaches to Semiotics
*Semiotics, Communication and Cognition

## Välislingid
]https://www.bloomsbury.com/uk/series/bloomsbury-advances-in-semiotics/ Sarja koduleht]
Good Morning Revival

**"Good Morning Revival"** on ansambli Good Charlotte album, mis ilmus 2007. aasta märtsis.

Ansambel hakkas uue materjali kallal töötama 2005. aasta alguses. Peagi lahkus bändist trummar Chris Wilson ja tema asemele tuli Dean Butterworth. Ansambel tegi tegutsemises pausi, et keskenduda oma isiklikele eludele. 2006. aasta alguses tuli ansambel uuesti kokku ja otsustas taas koostööd teha produtsent Don Gilmore'iga, kes varem produtseeris ansambli debüütalbumi. Don Gilmore ei olnud uue materjaliga rahul, mida bänd talle näitas, ning tema soovitusel lahkusid Benji ja Joel Madden Los Angelesest ning asusid elama Kanadasse Vancouverisse. Pärast mitme uue laulu kirjutamist tundsid Joel ja Benji, et liiguvad õiges suunas. Iga kahe nädala tagant kokku saades näitasid bändi liikmed lugusid, mille kallal nad töötasid; Gilmore ei olnud endiselt lauludega rahul, suunates neid kirjutama teistsugust materjali. Veel üks partii laule kirjutati enne salvestamise algust 2006. aasta juulis.

## Lood
#"Good Morning Revival" – 0:56
#"Misery" – 3:49
#"The River" – 3:15
#"Dance Floor Anthem" – 4:04
#"Keep Your Hands off My Girl" – 3:25
#"Victims of Love" – 3:45
#"Where Would We Be Now" – 3:58
#"Break Apart Her Heart" – 3:19
#"All Black" – 4:19
#"Beautiful Place" – 3:50
#"Something Else" – 3:19
#"Broken Hearts Parade" – 3:15
#"March On" – 3:11

## Koosseis
*Joel Madden – laul
*Benji Madden – laul, kitarr
*Billy Martin – kitarr, klahvpillid
*Paul Thomas – bass
*Dean Butterworth – trummid
Väävelriisikas

**Väävelriisikas** (*Lactarius tabidus*) on pilvikuliste sugukonda riisika perekonda kuuluv seeneliik.

Seen kasvab kaskede all ja on kupatatult söödav.

## Välislingid
* Väävelriisikas andmebaasis eElurikkus
Hall riisikas

**Hall riisikas** (*Lactarius azonites*) on pilvikuliste sugukonda riisika perekonda kuuluv seeneliik.

Seen kasvab tammede all, on kibeda maitsega ja kupatatult söödav.

## Välislingid
* Hall riisikas andmebaasis eElurikkus
Poola jõululaud Wigilia

**Wigilia** on traditsiooniline jõululaupäeva õhtusöök Poolas 24. detsembril. Seda terminit kasutatakse sageli kogu jõululaupäeva kohta. Seda kommet nimetatakse poola keeles mõnikord *wieczerza*-ks või *wieczerza wigilijna*-ks, mis tähendab vanas poola keeles õhtusööki, mis on seotud hilise kirikuteenistusega, ladina keeles *[[vesper]]* .

Sõna *Wigilia* tuleneb ladinakeelsest sõnast *vigilia*. Sellega seotud pidusöök järgneb karskuse päevale ja algab traditsiooniliselt siis, kui esimest tähte on nähtud.  Jõule nimetatakse mõnikord ka g*wiazdka-ks* ehk väikseks täheks.

## Traditsioonid ja kombed

Tavaliselt kaunistavad lapsed kuuske. Mõnikord asetatakse söögilaua laudlina alla peotäis heina sümboliseerimaks Jeesuse sündi sõimes. Üks vana traditsioon ütleb, et kui lapsed laudlina alt kõrretüki eemaldavad, on selle värvil tähendus: roheline tähistab rikkust või võib-olla abielu, must aga ennustab aastaks halba õnne.

Teine traditsioon on teha ootamatule külalisele lisakoht, et tähistada külalislahkust - ukse taha kedagi ei jäeta. Pidu algab armu ütlemisega, *opłateki* jõuluvahvli murdmisega ja üksteisele tulevaks aastaks õnnistusi soovides. Maal oli kombeks jagada kariloomade ning koerte ja kassidega spetsiaalset (roosa) vahvlit, sest majapidamise loomi pidi sel päeval Petlemma tallis loomade auks kohelda erilise aukartusega. Usuti, et südaööl anti neile inimkõne jõud. 

### Wigilia jõululaud

Jõululaupäeva õhtusöök ei sisalda liha ja see peaks koosnema kaheteistkümnest erinevast roogast kaheteistkümne apostli mälestuseks. 

## Viited
Ramaria atractospora

***Ramaria atractospora*** on kandseente liik.

## Välislingid
* ''Ramaria atractospora'' andmebaasis eElurikkus
Harry Winston, Inc.

**Harry Winston, Inc.** (aastatel 1932–1936 **Harry H. Winston Jewels, Inc.**) on Ameerika Ühendriikide ehte- ja käekellatootja. Ettevõte asutati 1932. aastal, praegune nimekuju võeti jaanuaris 1936. Firma asutas Harry Winston, keda kutsuti ka "teemandikuningaks". Harry Winstoni ehted on maailma prestiižsemate seas. Ettevõtte peakontor asub New Yorgis ning see kuulub aastast 2013 sajaprotsendiliselt Šveitsi Swatch Groupile. Enne seda asus emaettevõte Harry Winston Diamond Corporation Torontos Kanadas.

## Vaata ka
* Käekellatootjate loend
* Manufacture d'horlogerie

## Viited

## Välislingid
*
East Rutherford

**East Rutherford** on vald (*[[borough (Ameerika Ühendriigid)|borough]]*) Bergeni maakonnas New Jersey osariigis Ameerika Ühendriikides. See on New Yorgi eeslinn, Midtown Manhattanist 11 km läänes. 2020. aasta rahvaloenduse ajal elas East Rutherfordis 10 022 inimest.

Aprillis 1889 võttis New Jersey parlament vastu otsuse, millega eraldati osa Union vallast Boiling Springsi valla nime all. Märtsis 1894 korraldati rahvahääletus, millega kaotati Boiling Springsi vald ja loodi East Rutherford. Uus *borough* oli samade piiridega nagu Boiling Springs, peale nime muudeti ka valitsusstruktuuri. Sellega algas Bergeni maakonnas nn boroughitis, mille käigus moodustati suur hulk *boro*ʾsid. Ainuüksi 1894. aastal moodustati maakonnas 26 uut taolist omavalitsusüksust.

East Rutherfordis asub Meadowlandsi spordikompleks, mis hõlmab Meadowlands Arenat ja MetLife Stadiumit, varem oli seal ka Giants Stadium. Meadowlands Arena on olnud NHLi New Jersey Devilsi hokiklubi ja NBA New Jersey Netsi korvpalliklubi kodustaadion, praegu toimuvad seal korvpallikohtumised ja kontserdid. MetLife Stadium on NFL-i Ameerika jalgpalli klubide New York Giantsi ja New York Jetsi kodustaadion. Aastal 2014 toimus seal Super Bowl XLVIII, millega sai East Rutherfordist väikseim Super Bowli võõrustanud asula. East Rutherford on üks 16-st välja valitud 2026. aasta jalgpalli maailmameistrivõistluste võõrustajalinnast, MetLife Stadiumil toimub seitse mängu ja finaal. Giants Stadium, kus Giants ja Jets 2009. aastani mängisid, oli kunagi ka MLS-i New York Red Bullsi kodu.

East Rutherfordis on kaubanduskeskus American Dream Meadowlands (varem Xanadu), mis avas uksed aastal 2019.

## Viited

## Allikad
* *Municipal Incorporations of the State of New Jersey (according to Counties)* prepared by the Division of Local Government, Department of the Treasury (New Jersey); December 1, 1958
* Clayton, W. Woodford; and Nelson, Nelson. ''History of Bergen and Passaic Counties, New Jersey, with Biographical Sketches of Many of its Pioneers and Prominent Men.'' Philadelphia: Everts and Peck, 1882.
* Harvey, Cornelius Burnham (ed.), ''Genealogical History of Hudson and Bergen Counties, New Jersey.'' New York: New Jersey Genealogical Publishing Co., 1900.
* Van Valen, James M. ''History of Bergen County, New Jersey.'' New York: New Jersey Publishing and Engraving Co., 1900.
* Westervelt, Frances A. (Frances Augusta), 1858–1942, ''History of Bergen County, New Jersey, 1630–1923'', Lewis Historical Publishing Company, 1923.

## Välislingid
* Koduleht
Iron Eyes Cody

**Iron Eyes Cody** (sünninimi **Espera Oscar de Corti**; 3. aprill 1904 – 4. jaanuar 1999) oli Sitsiilialt pärit Ameerika Ühendriikide näitleja. 

Ta kehastas Hollywoodi filmides indiaanlasi, näiteks Chief Iron Eyesi (inglise keeles 'pealik raudsilm') Bob Hope'i filmis "The Paleface" (1948). 

Hollywoodis elades hakkas ta ka eraelus väitma, et on indiaanlane ja seostas end mitme hõimuga. 1996. aastal ütles tema poolõde, et ta on hoopis itaalia päritolu, kuid Cody eitas seda. Pärast surma tuvastati, et ta oli pärit Sitsiilia saarelt ega olnud indiaanlane.

## Vaata ka
* Chief Thundercloud
* Grey Owl
* Rachel Dolezal
* Red Thunder Cloud
* Reel Injun
* Sacheen Littlefeather
* Buffy Sainte-Marie

## Viited
Kriid

**Kriid** (krii keeles *néhinaw*, *néhiyaw*, *nihithaw* jne, inglise keeles *Cree*, prantsuse keeles *Cri*) on Põhja-Ameerika indiaanirahvas.

Nad elavad peamiselt Kanadas, kus nad moodustavad ühe suurema pärismaalaste rahva. Kanadas elab kokku üle 350 000 krii või krii päritolu inimese. Enamik kriidest elab Ülemjärvest põhjas ja läänes ehk Ontarios, Manitobas, Saskatchewanis, Albertas ja Loodealadel. Ligi 27 000 kriid elab Québeci provintsis. Ameerika Ühendriikides on nende alad Ülemjärvest läänes, peamiselt Montanas, kus nad jagavad odžibveidega Rocy Boy reservaati.

Nende elupaikadest on järeldatud, et nad on ajalooliselt olnud tihedalt seotud Põhja-Ameerika karusnahakaubandusega.

## Tuntud kriisid
* Gordon Tootoosis

## Vaata ka
* Krii tähestik

## Viited
Jay Silverheels

**Jay Silverheels** (sünninimega **Harold Jay Smith**; 26. mai 1912 – 5. märts 1980) oli Kanada näitleja ja sportlane. Ta oli kolme irokeesi rahva päritolu.

Enne näitlejakarjääri algust oli Silverheels lakrossimängija. 1937. aastal Los Angeleses mängides jäi ta tänu oma atleetlikkusele silma Joe E. Brownile, kes julgustas teda minema proovivõtetele. Väikses kõrvalrollis tegi Silverheels 1937. aastal ka filmidebüüdi. 1940. aastate teises pooles mängis ta mitmes suures filmis, sealhulgas "Captain from Castile" (1947) koos Tyrone Poweriga, "Key Largo" (1948) koos Humphrey Bogartiga ja "Murtud nool" ("Broken Arrow"; 1950) koos James Stewartiga.

Tema tuntuim roll oli Tonto ehk Lone Rangeri indiaanlasest kaaslane vesterni telesarjas "The Lone Ranger" (eetris 1949–1957).

1979. aastal sai ta Hollywoodi kuulsuste alleele omanimelise tähe.

## Viited

## Välislingid
*
Danzumees

**Danzumees** (sündinud 5. märtsil) on pseudonüümi all kirjutav eesti teatrikriitik.

Avaldanud teatriarvustusi blogis alates aastast 2006 ja Eesti Päevalehes alates 2023. Osalenud mitmetes teatriteemalistes raadiosaadetes (Vikerraadios ja Klassikaraadios).

Avaldanud enam kui 2000 teatriarvustust ja - kirjutist. Samuti nt. kokkuvõtteid teatriaastate paremiku kohta. 

Lisaks hulgaliselt raamatu- ja filmiarvustusi. Filmiarvustusi ka teiste pseudonüümide alt USA ja Suurbritannia ajakirjanduses. International Documentary Association (IDA) ja Film Independent (Fi) liige.

2018 Tartu linna aasta kultuuripreemia "Kultuurikandja" nominent (kultuurikajastaja kategoorias).

## Välislingid
* https://danzumees.blogspot.com/
James Caan

**James Edmund Caan** (26. märts 1940 – 6. juuli 2022) oli Ameerika Ühendriikide näitleja. 

Ta sai kuulsaks mängufilmis "Ristiisa" (1972) Sonny Corleone kehastajana. Selle rolli eest sai ta ka Parima meeskõrvalosatäitja Oscari ja Parima kõrvalosatäitja Kuldgloobuse nominatsioonid. Kaks aastat hiljem mängis ta järjes "Ristiisa 2". 1978. aastal sai ta oma tähe Hollywoodi kuulsuste alleele.

Tema esimesed rollid olid Howard Hawksi filmis "El Dorado" (1966), Robert Altmani filmis "Countdown" (1967) ja Francis Ford Coppola filmis "Vihmainimesed" (1969). Ta kehastas Brian Piccolot filmis "Brian's Song" (1971) ning ta nomineeriti selle eest Emmy auhinnale. Caan nomineeriti Kuldgloobusele rollide eest filmides The Gambler" (1974) ja "Funny Lady" (1975). Ta mängis suuremaid rolle ka filmides "Cinderella Liberty" (1973), "Rollerball" (1975), "Hõivata sillad" (1977), "Comes a Horseman" (1978), "Chapter Two" (1979) ja "Juveelivaras" (1981).

Pärast viieaastast pausi jätkus tema karjäär filmides "Kiviaiad" (1987), "Misery" (1990), "Mesinädalad Vegases" (1992), "Kustutaja" (1996), "Mickey Sinisilm" (1999), "Reetmine" (2000), "Kummituste linn" (2002), "Päkapikk" (2003) ja "Get Smart" (2008).

## Viited
Sa‘īd Jālīlī

**Sa‘īd Jālīlī** (pärsia keeles سعید جلیلی; sündinud 6. septembril 1965) on Iraani poliitik ja diplomaat, maailmavaatelt põhimõtteline konservatiiv. Ta oli aastatel 2007–2013 Kõrgeima Riikliku Julgeolekunõukogu sekretär. Ta kuulub Otstarbekuse Hindamise Nõukokku ning on olnud Iraani tuumaläbirääkija.

Ta on olnud Euroopa ja Ameerika asjade asevälisminister, 2013. aasta presidendivalimistel jäi ta kolmandaks. Ta seadis kandidatuuri üles ka 2021. aasta valimisteks, kuid loobus ning avaldas toetust Ebrāhīm-e Ra'īsīle. Jalili kandideeris ka 2024. aasta valimistel, kuid kaotas teises voorus Masoud Pezeshkianile.

Ta osales Iraani-Iraagi sõjas (1980–1988) sõdurina ning kaotas 1987. aasta Basra piiramises osa paremast jalast, seetõttu kutsutakse teda vahel Elavaks Märtriks. Tal on doktorikraad politoloogias ning ta on Imaam Sadiqi Ülikoolis profetidiplomaatia õppejõud. Aastal 2009 nimetati ta islamimaailma 500 mõjukaima inimese hulka. Tema Iraani tuumaprogrammi pealäbirääkija tööd on nimetatud kompromissituks.

Jalili on tuntud äärmuslike maailmavaadete ja läänevastasuse poolest, ta toetab tihedamaid suhteid Venemaa ja Hiinaga. Teda toetab Islamirevolutsiooni Stabiilsuse Rinne, ta peab Iraani majandusprobleeme rahvusvaheliste sanktsioonide süüks ning on vastu sotsiaalsele liberaalsusele. Tema maailmavaated on kaasa toonud mõjukuse ning Iraani valitsuse mõõdukamate poliitikute vastumeelsuse.

## Viited